“Senimi, shoshmay tur!” multserialining yangi treyleri namoyish etildi

“Senimi, shoshmay tur. Ta’tillar” animatsion seriali yaratuvchilari multfilmning birinchi treylerini taqdim etdi. “Senimi, shoshmay tur!” nomli mashhur multserialning taqdimoti Comic Con Russia konventida namoyish etildi, deb xabar bermoqda “Film.ru”.

Bo‘ri va quyonning sarguzashtlari haqidagi yangi animatsion serial namoyishi 2021-yilning dekabr oyida Okko servisida taqdim etiladi, ammo aniq sanasi ma'lum emas. Treyler mualliflar avvalroq izoh qoldirish imkoniyatini o‘chirib qo‘ygan “Soyuzmultfilm” kinostudiyasining YouTube kanalida ham e’lon qilingan: video joylashtirilgandan keyin dizlayklar soni 2,5 mingtani tashkil qilgan.

Asosiy qahramonlarga Garik Xarlamov va Dmitriy Xrustalyov ovoz bergan. Yangi serialda chekish bilan birga Bo‘rida yana bir yomon odat — videoo‘yinlarga ishtiyoq paydo bo‘ladi.
Avvalroq “Senimi, shoshmay tur!”, “Ajoyib Gosha” va “Adashgan to‘tining qaytishi” kabi multseriallarning yaratuvchilaridan biri Aleksandr Kurlyandskiy vafot etgani haqida xabar berilgan edi.